SISÄINEN SOPIMUS neljännen AKT ETY-yleissopimuksen soveltamiseksi toteutettavista toimenpiteistä ja noudatettavista menettelyistä (91/402/ETY) NEUVOSTOSSA KOKOONTUNEET EUROOPAN TALOUSYHTEISÖN JÄSENVALTIOIDEN EDUSTAJAT, jotkaottavat huomioon Euroopan talousyhteisön perustamissopimuksen, jäljempänä "perustamissopimus", ja Loméssa 15 päivänä joulukuuta 1989 allekirjoitetun neljännen AKT ETY-yleissopimuksen, jäljempänä "yleissopimus",

sekä katsovat, ettäyhteisön edustajien on tarpeen muodostaa yhteisiä kantoja yleissopimuksessa määrätyssä ministerineuvostossa, jäljempänä "AKT ETY-ministerineuvosto"; toisaalta tämän neuvoston päätösten, suositusten ja lausuntojen soveltamisessa saatetaan tarvita, tapauksen mukaan, yhteisön toimia, jäsenvaltioiden yhteisiä toimia tai jäsenvaltion toimia,

jäsenvaltioiden on siten tarpeen selvittää ne edellytykset, joiden mukaisesti yhteisön AKT ETY-ministerineuvostossa olevat edustajat muodostavat yhteisiä kantoja toimivaltaansa kuuluvilla aloilla; jäsenvaltiot toteuttavat lisäksi näillä samoilla aloilla tämän neuvoston päätösten, suositusten ja lausuntojen, jotka voisivat vaatia jäsenvaltioiden yhteisiä toimia tai jäsenvaltion toimia, soveltamista koskevia toimenpiteitä,

olisi tarpeen määrätä, että jäsenvaltiot ilmoittavat toisilleen ja komissiolle kaikista perustamissopimuksista, yleissopimuksista, sopimuksista tai järjestelyistä ja kaikista perustamissopimusten, yleissopimusten, sopimusten ja järjestelyiden osista, jotka vaikuttavat yleissopimuksessa käsiteltyihin aiheisiin ja jotka on tehty tai jotka tehdään yhden tai useamman jäsenvaltion ja yhden tai useamman AKT-valtion välillä, jalisäksi olisi tarpeen määrätä menettelyistä, joilla jäsenvaltiot ratkaisevat erimielisyyksiä, joita voi syntyä niiden välille yleissopimuksen osalta, sekäkuultuaan komissiota asiasta,

OVAT SOPINEET SEURAAVISTA MÄÄRÄYKSISTÄ:

1 artikla

1. Neuvosto hyväksyy yksimielisesti, komissiota asiasta kuultuaan, yhteisen kannan, jonka yhteisön edustajat muodostavat AKT-ETY-ministerineuvostossa käsitellessään jäsenvaltioiden toimivaltaan liittyviä kysymyksiä.

2. Kun AKT ETY-ministerineuvosto aikoo yleissopimuksen 345 artiklan mukaisesti siirtää yleissopimuksessa määrätylle suurlähettiläskomitealle toimivallan tehdä päätöksiä, antaa suosituksia tai antaa lausuntoja aloilta, jotka kuuluvat jäsenvaltioiden toimivaltaan, neuvosto hyväksyy yksimielisesti komissiota kuultuaan yhteisen kannan.

3. Suurlähettiläskomiteassa yhteisön edustajien muodostama yhteinen kanta hyväksytään 1 kohdassa määrätyin edellytyksin.

2 artikla

1. AKT ETY-ministerineuvoston tekemiä päätöksiä ja antamia suosituksia aloilta, jotka kuuluvat jäsenvaltioiden toimivaltaan, sovelletaan jäsenvaltioiden antamien säädösten mukaisesti.

2. Yleissopimuksen 346 artiklan mukaisesti 1 kohtaa sovelletaan myös suurlähettiläskomitean tekemiin päätöksiin ja antamiin suosituksiin.

3 artikla

Jäsenvaltio, jota asia koskee, tai jäsenvaltiot, joita asia koskee, ilmoittavat muille jäsenvaltioille ja komissiolle mahdollisimman pian kaikista perustamissopimuksista, yleissopimuksista, sopimuksista ja järjestelyistä tai perustamissopimusten, yleissopimusten, sopimusten ja järjestelyiden osista, olipa niiden luonne tai muoto mikä tahansa, jotka vaikuttavat yleissopimuksessa käsiteltyihin aiheisiin ja jotka on tehty tai jotka tehdään yhden tai useamman jäsenvaltion ja yhden tai useamman AKT-valtion välillä.

Jäsenvaltion tai komission pyynnöstä neuvosto käsittelee tiedoksi annetun tekstin.

4 artikla

1. Jokainen jäsenvaltio, joka on tehnyt perustamissopimuksen, yleissopimuksen, sopimuksen tai järjestelyn tai perustamissopimuksen, yleissopimuksen, sopimuksen tai järjestelyn osan, joka koskee investoinnin edistämistä ja suojelua, minkä tahansa AKT-valtion kanssa, myös ennen tämän sopimuksen voimaantuloa, antaa kyseisen tekstin tiedoksi mahdollisimman pian neuvoston pääsihteeristölle, joka ilmoittaa asiasta muille jäsenvaltioille ja komissiolle.

2. Jokainen jäsenvaltio, joka aikoo tehdä jonkin AKT-valtion kanssa perustamissopimuksen, yleissopimuksen, sopimuksen tai järjestelyn tai perustamissopimuksen, yleissopimuksen, sopimuksen tai järjestelyn osan, joka koskee investoinnin edistämistä ja suojelua, voi ilmoittaa aikeistaan neuvoston pääsihteeristön välityksellä muille jäsenvaltioille ja komissiolle.

3. Jokaisen jäsenvaltion, jonka etuja asia koskee, pyynnöstä neuvostossa voidaan vaihtaa näkökantoja 1 ja 2 kohdassa tarkoitettujen ilmoitusten osalta. Jäsenvaltio, joka on aloittanut neuvottelut, johon nämä näkökannat perustuvat, ilmoittaa neuvoston pääsihteeristön välityksellä muille jäsenvaltioille ja komissiolle kaikista näille hyödyllisistä täydentävistä tiedoista. Neuvottelujen päätyttyä se antaa niille samaa menettelyä noudattaen neuvottelujen tuloksena syntyneen parafoidun sopimustekstin.

5 artikla

Jos jokin jäsenvaltio katsoo tarpeelliseksi turvautua yleissopimuksen 352 artiklaan aloilla, jotka kuuluvat jäsenvaltioiden toimivaltaan, se neuvottelee ensin muiden jäsenvaltioiden kanssa.

Jos AKT ETY-ministerineuvosto joutuu ottamaan kantaa ensimmäisessä kohdassa tarkoitettuun jäsenvaltion toimintaan, yhteisön esittämä kanta on sama kuin kyseisen jäsenvaltion kanta, elleivät neuvostossa kokoontuneet jäsenvaltioiden hallitusten edustajat toisin päätä.

6 artikla

Jäsenvaltioiden välille syntyneet erimielisyydet, jotka liittyvät yleissopimukseen, siihen liitettyihin pöytäkirjoihin sekä yleissopimuksen soveltamiseksi allekirjoitettuihin sisäisiin sopimuksiin, annetaan ensimmäisen asiaa pyytävän osapuolen pyynnöstä Euroopan yhteisöjen tuomioistuimelle yleissopimuksessa ja yleissopimuksen liitteenä olevassa pöytäkirjassa tuomioistuimen perussäännöstä määrätyin edellytyksin.

7 artikla

Jäsenvaltioiden neuvostossa kokoontuvat hallitusten edustajat voivat milloin tahansa, komissiota kuultuaan, muuttaa tai täydentää tätä sopimusta.

8 artikla

Jokainen jäsenvaltio hyväksyy tämän sopimuksen valtiosääntönsä asettamien rajoitusten mukaisesti. Jokaisen jäsenvaltion hallitus ilmoittaa neuvoston pääsihteeristölle sopimuksen voimaansaattamiseksi vaadittujen menettelyjen toteuttamisesta.

Tämä sopimus tulee voimaan, edellyttäen, että ensimmäisen kohdan määräykset täytetään, samaan aikaan kuin yleissopimus(1). Sopimus on voimassa saman ajan kuin yleissopimus.

9 artikla

Tämä sopimus, joka on laadittu yhtenä kappaleena saksan, englannin, tanskan, espanjan, ranskan, kreikan, italian, hollannin ja portugalin kielellä kaikkien yhdeksän tekstin ollessa yhtä todistusvoimaiset, talletetaan neuvoston pääsihteeristön arkistoon, ja tämä pääsihteeristö toimittaa oikeaksi todistetun jäljennöksen siitä muiden allekirjoittajavaltioiden hallituksille.

>VIITTAUS FILMIIN>

(1) Neuvoston pääsihteeristö julkaisee sopimuksen voimaantulopäivän Euroopan yhteisöjen virallisessa lehdessä.